L 108/24 Jurnalul Oficial al Uniunii Europene 28.4.2011 REGULAMENTUL DE PUNERE ÎN APLICARE (UE) NR. 410/2011 AL COMISIEI din 27 aprilie 2011 de modificare a Regulamentului (CE) nr. 259/2008 de stabilire a normelor de aplicare a Regulamentului (CE) nr. 1290/2005 al Consiliului în ceea ce priveşte publicarea informațiilor referitoare la beneficiarii fondurilor provenite din Fondul european de garantare agricolă (FEGA) și din Fondul european agricol pentru dezvoltare rurală (FEADR) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (!), în special articolul 42 punctul 8b, după consultarea Autorităţii Europene pentru Protecţia Datelor, întrucât: (1)  În hotărârea pronunțată în cauzele conexate C-92/09 și C-93/09 (?) privind obligația de publicare a informațiilor referitoare la beneficiarii fondurilor europene agricole, Curtea de Justiţie a Uniunii Europene a concluzionat că publicarea datelor cu caracter personal referitoare la persoane fizice, fără a se face vreo distincţie în funcţie de criterii pertinente, precum perioadele în care acestea au beneficiat de asemenea ajutoare, frecvența sau tipul și importanța ajutoarelor, nu este proporționată. De asemenea, Curtea a declarat că dispozițiile referitoare la aceasta sunt nevalide. Având în vedere interesul persoanelor fizice ca datele lor cu caracter personal să fie protejate și în scopul concilierii diferitelor obiective urmărite de obligația de publicare a informațţiilor refe- ritoare la beneficiarii fondurilor provenite din Fondul european de garantare agricolă (FEGA) și din Fondul european agricol pentru dezvoltare rurală (FEADR), astfel cum este prevăzută de Regulamentul (CE) nr. 259/2008 al Comisiei (?), este necesar să se prevadă că această obligație nu se aplică persoanelor fizice. (2) Prin urmare, din motive de transparență, este necesar ca Regulamentul (CE) nr. 259/2008 să fie modificat în consecință în mod formal, în aşteptarea adoptării de către Parlamentul European și Consiliu a unui nou regim, care va ține seama de obiecţiile formulate de Curtea de Justiţie. (3) Măsurile prevăzute de prezentul regulament sunt conforme cu avizul Comitetului pentru fondurile agricole, () JO L 209, 11.8.2005, p. 1. (?) Hotărârea din 9 noiembrie 2010 în cauzele conexate C-92/09 şi C-93/09, Volker und Markus Schecke GbR şi Hartmut Eifert/Land Hessen, nepublicată încă în Repertoriu. () JO L 76, 19.3.2008, p. 28. ADOPTĂ PREZENTUL REGULAMENT: Articolul 1 Articolul 1 din Regulamentul (CE) nr. 259/2008 se modifică după cum urmează: 1. Alineatul (1) se modifică după cum urmează: (a) teza introductivă se înlocuiește cu următorul text: „(1) Publicarea menționată la articolul 44a din Regu- lamentul (CE) nr. 1290/2005 cuprinde informațiile următoare cu privire la beneficiarii persoane juridice”; (b) litera (a) se elimină; (c) literele (b) și (c) se înlocuiesc cu următorul text: „(b) denumirea juridică completă, astfel cum a fost înre- gistrată, în cazul în care beneficiarii sunt persoane juridice cu personalitate juridică proprie conform legislației statului membru în cauză; (c) denumirea completă a asociaţiei, astfel cum a fost înregistrată sau recunoscută oficial, în cazul în care beneficiarii sunt asociaţii de persoane juridice fără personalitate juridică proprie;?. 2. Alineatul (2) se înlocuieşte cu următorul text: „(2)  În cazul persoanelor juridice, statele membre sunt autorizate să publice informaţii mai detaliate decât cele prevăzute la alineatul (1).” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene.